The Walking Dead (1. tuotantokausi)
Jaksot

| # | Σ # | Nimi | Ohjaus | Käsikirjoitus | Katsojamäärä (USA; milj> ) | Katsojamäärä (Suomi) | Alkup>  esityspäivä | Suomen esityspäivä | Viitteitä |
| --- | --- | --- | --- | --- | --- | --- | --- | --- | --- |
| 1. | 1. | Menneitä (Days Gone Bye) | Frank Darabont | Frank Darabont | 5,35 | 69 000 | 2010-10-3131. lokakuuta 2010 | 2012-04-2222. huhtikuuta 2012 |  |
Apulaissheriffi Rick Grimes kävelee huoltoaseman parkkipaikalla ja etsii polttoainetta. Hän löytää nuoren tytön, joka osoittautuu zombiksi eli kulkijaksi. Tytön lähestyessä Grimes ampuu tyttöä päähän. Seuraavaksi palataan ajassa taaksepäin, jolloin Grimes on haavoittunut julmassa tulitaistelussa ja vaipuu koomaan. Hän herää myöhemmin hylätyssä sairaalassa, jonka zombit ovat miehittäneet. Grimes palaa kotiinsa ja huomaa vaimonsa Lorin ja nuoren poikansa Carlin kadonneen. Hän löytää isän ja pojan, Morgan ja Duane Jonesin, jotka piileskelevät hylätyssä naapuritalossa. He kertovat, että CDC on avannut tartuntasuojalaitoksen Atlantaan. Rick lähtee kohti Atlantaa löytääkseen perheensä, ja jättää Morganille ja Duanille joitain aseita ja poliisin radiopuhelimen, jolla hän voi ilmoittaa heille sijaintinsa. Sillä aikaa toisaalla Rickin vaimo Lori on aloittanut rakkaussuhteen Rickin entisen työparin ja parhaan ystävän Shane Walshin kanssa. He ja muutamat muut selviytyneet ovat pystyttäneet leirin lähelle Atlantaa. Rick saapuu Atlantaan ja törmää valtavaan määrään kulkijoita. Hänen ainoa keinonsa selviytyä on lukittautua lähellä olevaan panssarivaunuun. Tuntematon henkilö lähettää hänelle viestin panssarivaunun radiosta: ”Siellä panssarivaunussa. Onko siellä mukavaa?” 
| 2. | 2. | Sisälmykset (Guts) | Michelle MacLaren | Frank Darabont | 4,71 | 80 000 | 2010-11-077. marraskuuta 2010 | 2012-04-2929. huhtikuuta 2012 |  |
Rick pääsee pakenemaan panssarivaunusta aiemmin pizzalähettinä toimineen Glennin – jonka äänen hän oli kuullut radiosta – avustuksella. Rick matkaa Glennin tuttavien luo, mutta heidän piilopaikkansa sijainti on paljastunut kulkijoille Rickin aiemmin ampumien laukausten vuoksi. Ryhmän jäsenten välillä on kitkaa, ja muun muassa Merle Dixon sekä T-Dog ajautuvat riitaan, jonka seurauksena Rick sitoo Merlen kiinni rakennuksen katolla sijaitsevaan tolppaan. Kulkijat hyökkäävät heidän piilopaikkaansa, mutta Rick ja Glenn onnistuvat pakenemaan, ja he lähtevät matkalle kohti Shanen ja Lorin ryhmän leiriä, jonka sijainnin Glenn on saanut tietää oltuaan radioyhteydessä toiseen leiriin. 
| 3. | 3. | Puhu sammakoille (Tell It to the Frogs) | Gwyneth Horder-Payton | Charles H. Eglee, Jack LoGiudice ja Frank Darabont | 5,07 | 82 000 | 2010-11-1414. marraskuuta 2010 | 2012-05-066. toukokuuta 2012 |  |
Päästyään perille leiriin Rick kokee tunteellisen jälleennäkemisen vaimonsa Lorin ja poikansa Carlin kanssa. Shane neuvoo Rickiä, Glenniä matkaamaan takaisin Atlantaan, jonne hän jätti aiemmin sheriffin päämajasta hankkimansa laukullisen aseita sekä radiopuhelimen, jolla hän kykenisi varoittamaan Morgania lähtemästä kohti Atlantaa, jota tämä oli luullut turvalliseksi sijainniksi. He pyrkivät myös pelastamaan Merlen, mutta saapuessaan paikalle jonne hänet aiemmin jätettiin, he järkyttyvät huomatessaan että tämä on leikannut kätensä poikki päästäkseen irti. Merlen veli Daryllin liittyessä etsintöihin. 
| 4. | 4. | Jengi (Vatos) | Johan Renck | Robert Kirkman | 4,75 | 72 000 | 2010-11-2121. marraskuuta 2010 | 2012-05-1313. toukokuuta 2012 |  |
Kolmikko joutuu ongelmiin paikallisen ryhmän varastettua aselaukun itselleen. He onnistuvat kuitenkin neuvotellen jakamaan laukun sisällön, mutta lähteäkseen takaisin kohti leiriään Rick ja kumppanit huomaavat että heidän autonsa on varastettu, ja tekijä on mitä luultavammin ollut Merle. Palatessaan jalan kohti leiriä he kuulevat kulkijoiden hyökänneen sinne, ja saapuvat hädän hetkellä apuun. Hyökkäyksessä kuolee muutama, kuten Andrean sisko Amy ja Carolin mies Ed. 
| 5. | 5. | Kulovalkea (Wildfire) | Ernest Dickerson | Glen Mazzara | 5,56 | 62 000 | 2010-11-2828. marraskuuta 2010 | 2012-05-2020. toukokuuta 2012 |  |
Kulkijoiden hyökättyä ryhmä päättää haudata kaikki hyökkäyksessä kuolleet. Andrea pysyy kuitenkin vielä Amyn ruumiin vierellä, joka muuttuu myös kulkijaksi, joten Andrea ampuu sen. Jimmy paljastaa saaneensa pureman, joten ryhmä päättää viedä hänet huhuttuun CDC:n tartuntasuojalaitokseen. Shanen mielestä se ei ole hyvä idea, sillä hänen mielestään he kuolisivat matkalla sinne. Ryhmä päättää kuitenkin lähteä, mutta yksi selviytyjien joukossa oleva perhe päättää lähteä kotikaupunkiinsa Birminghamiin. Matkalla tartuntasuojalaitokseen Jimmy ilmoittaa haluavansa jäädä pois päästäkseen perheensä luo (joka on todennäköisesti kuollut). Hänet hyvästellään ja jätetään tienvarteen. Ryhmä saapuu rakennukseen, jossa tohtori Edwin Jenner tutkii yksin zombivirusta, mutta menettää ainoan näytteensä, joten hän suunnittelee itsemurhaa. Kun ryhmä saapuu laitoksen luo, he miettivät, onko se tyhjä vai ei. Rick huomaa kameran liikkuvan ja vaatii rakennuksen ovia auki. Muut ovat kuitenkin sitä mieltä, että siellä ei ole ketään, joten he päättävät lähteä pois, kunnes ovet tartuntasuojalaitokseen avautuvat. 
| 6. | 6. | KH-19 (TS-19) | Guy Ferland | Adam Fierro ja Frank Darabont | 5,97 | 59 000 | 2010-12-055. joulukuuta 2010 | 2012-05-2727. toukokuuta 2012 |  |
Selviytyjät ovat päässeet sisään tartuntasuojalaitokseen, jossa he pääsevät nauttimaan erilaisista mukavuuksista, mm. syömään ruokaa ja käymään suihkussa. Seuraavana päivänä tohtori Jenner selittää heille miten käy, kun kulkija pääsee puremaan. Ryhmä kuitenkin huomaa, että seinällä on ajastin, jonka ajan laskiessa nollaan, koko rakennus räjähtää. Jenner lukitsee selviytyjät sisään, koska hänen mielestään he kuolisivat inhimillisesti ja että kuolema on nopea ja kivuton. Ryhmä haluaa kuitenkin jatkaa elämää, mutta menee oma aikansa, ennen kuin Rick saa puhuttua tohtorin ympäri päästämään heidät sisään. Jenner kuiskaa jotain Rickin korvaan ja he lähtevät. Jacqui ilmoittaa haluavansa jäädä kuolemaan ja niin myös Andrea. Dale yrittää puhua hänet ympäri, mutta hänkin päättää jäädä. Lopulta he molemmat päättävät paeta. Koko ryhmä pakenee rakennuksesta ennen sen räjähtämistä ja ajavat pois.